Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 722

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 48% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 25 kredit — Általános ismeretek (bevezetés az orientalisztikába, az altajisztikába, valamint az altajisztika könyvészetébe; 2001/80. szám a történeti nyelvtudomány alapjai; bevezetés a műhelymunkába). — Nyelvi képzés (első altáji nyelv: a törökországi török nyelv vagy valamelyik, a törökség kipcsak ágához tartozó nyelv, pl. tatár, kazak; második altáji nyelv: török vagy mongol). 4.2.2. Törzs- és szakképzés: 80 kredit — Nyelvi képzés (első altáji nyelv: a törökországi török nyelv vagy valamelyik, a törökség kipcsak ágához tartozó nyelv, pl. tatár, kazak; második altáji nyelv: török vagy mongol; bevezető nyelvi kurzusok a választott első és második nyelvtől eltérő altáji nyelvek ismeretébe). — Nyelvészet (összehasonlító és történeti altajisztika; török történeti nyelvtan: hangtan, alaktan, mondattan; a mongol nyelvek története; török nyelvemlékek elemzése; mongol nyelvemlékek; kipcsak dialektológia; a magyar nyelv honfoglalás előtti és honfoglaláskori török jövevényszavai). — Irodalom, történelem, művelődéstörténet (az altáji nyelvű népek története; a török irodalom története; a mongol irodalom története; az iszlám története; buddhizmus; keleti vallások; nomád népek hitvilága; steppetörténet; magyar—török történeti kapcsolatok; írástörténet; nyelvtörténet és történelem; az Oszmán Birodalom és a Krími Kánság története).

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes